क्रिसमस आज, रोशनी से जगमगा उठे चर्च, घरों में सजे क्रिसमस ट्री
प्रभू यीशु की जन्म स्थली की झांकी बनाई
भास्कर संवाददाता| दमोह
शहर में शुक्रवार को प्रभु यीशु मसीह का जन्मदिन धूमधाम से मनाया जाएगा। इससे पहले गुरुवार को क्रश्चियन कालोनी में अनेक घरों में क्रिसमस डे को लेकर तैयारियां जोरों-शोरों से चल रही थीं। हर घर को रंग बिरंगी झालरों से सजाया गया था। क्रिसमस डे के लिए ईसाई समुदाय के लोगों ने तैयारियों को अंतिम रूप देना शुरू कर दिया है। गुरुवार को क्रश्चियन कालोनी में एफ हेरीसन और उनकी प|ी अर्चना ने अपने घरों को आकर्षक ढंग से सजाया। घर के मुख्य द्वार क्रिसमस ट्री और प्रभू यीशु मसीह की जन्म स्थल गौशाला बनाई। छोटे बच्चे आरव ने शांता क्लाज बनकर बच्चों को गिफ्ट बांटे। श्री हेरीसन ने बताया कि उनके घर में कई सालों से यह परंपरा चली आ रही है। जिसका निर्वाहन किया जा रहा है। उन्होंने बताया कि देर रात से कार्यक्रम प्रारंभ हो जाएगा, जो सुबह तक चलेंगे। इसी तरह राय चौराहा पर गिरजा घर को भी आकर्षक ढ़ग से सजाया गया। शुक्रवार को सुबह 10 बजे चर्च में आराधना होगी और दोपहर 12 बजे क्रिसमस मिलन समारोह का आयोजन किया जाएगा। इससे पहले मसीही समाज के लोग बिजली के झालरों से सजाने के लिए बाजार से खरीदारी करते रहे। घरों में मीठे पकवान बनाने के लिए जरूरत के सभी समान खरीदे। इसके अलावा अपने दोस्तों और परिचितों के बीच प्रभु यीशु मसीह का जन्मदिन मनाने के लिए अभी से लोगों को आमंत्रित करना प्रारंभ कर दिया।
दमोह। क्रिश्चियन काॅलोनी में प्रभु यीशू मसीह की झांकी सजाई गई और क्रिसमस ट्री बनाया गया।
hin_Deva hin_Deva bho_Deva hin_Deva hin_Deva